stanford-oval/wikipedia huggingface dataset:
ליגת העל הטורקית בכדורגל
היסטוריה > התקופה המוקדמת עד להקמת הליגה המקצוענית

שורשי המשחק בטורקיה החל במאה ה-19, כאשר מהגרים אנגלים הביאו איתם את משחק הכדורגל בזמן שחיו באזור סלוניקה תחת האימפריה העות'מאנית. בהמשך הליגה הראשונה שהתקיימה הייתה ליגת הכדורגל של איסטנבול שהחלה בעונת 1904/1905. מעט לאחר מכן הוקמה פדרציית הכדורגל הטורקית (ה-TFF), ומספר ליגות מחוזיות אחרות הוקמו בנוסף לליגת איסטנבול בערים הגדולות: אנקרה (ב-1922), אדנה (1924), בורסה (1924), אשקשהיר (1924), איזמיר (1924) וטרבזון (1922).
התחרות הראשונה שהביאה לבמה את התחרות הארצית הייתה "אליפות הכדורגל הטורקית" שהחלה ב-1924 והמשיכה עד 1951. התחרות הייתה למעשה מבוססת נוקאאוט של הקבוצות שזכו באליפות המחוזית באזורם, אולם בחלק מהעונות התחרות לא התקיימה מפאת חוסר בתקציבים.
ב-1937 החלה להתקיים בנוסף לאליפות הכדורגל, "הליגה הלאומית הטורקית" בכדורגל, בה התחרו הקבוצות החזקות ביותר מהערים הגדולות אנקרה, איסטנבול ואיזמיר, וליגה זו התקיימה עד 1950.
מ-1940 ועד 1950 התקיימו במקביל שתי תחרויות אלו, מה שיצר מצב שישנן שתי תחרויות כדורגל ארציות לאומיות בטורקיה בשנה. מאחר שהליגה הלאומית הארצית הייתה בפורמט ליגה עם משחקי בית וחוץ, ועם כמות משחקים גדולה יותר - הייתה תחרות זו היותר פופולרית ויותר תחרותית מ"אליפות הכדורגל הטורקית" והעפילה עליה.
ב-1951 ה-TFF הביאה את הכדורגל הטורקי לרמה המקצוענית, ועזרה למועדונים לשדרג את עצמם. לאחר שמועדונים כאלה נרשמו כמקצוענים תחת ההתאחדות לכדורגל הטורקית, הם לא יכלו להשתתף יותר בתחרות הנוקאאוט של "אליפות הכדורגל הטורקית" ועל כן תחרות זו איבדה ממעמדה בשנים אלו עד שהתפרקה לחלוטין. מאחר שלא הייתה ליגה אחת בכירה לאומית טורקית בין השנים 1952 ועד 1955, פדרציית הכדורגל הטורקית שלחה את גלאטסראיי לתחרויות האירופאיות, לאחר שזכתה באליפות הכדורגל של איסטנבול בעונת 1955/1956, לתחרות גביע אירופה לאלופות החדשה שנוסדה ב-1955. לאחר החלטה זו של הפדרציה הטורקית, נשמעו ביקורת קשה מצד הקבוצות ממחוזות אנקרה ואיזמיר, ובגלל הסערה שהתעוררה סביב ההחלטה, החליטה אופ"א לקבל אך ורק אלופה מתחרות ארצית, וכך נאלצה הפדרציה הטורקית ליצור את התחרות "גביע הפדרציה" ב-1956. התחרות למעשה הייתה שלב ביניים ותחרות זמנית עד להקמת הסופר-ליג ב-1959. בשתי העונות של "גביע הפדרציה" שנערכו כתחרות בפורמט גביע, זכתה בשיקטש שזכתה בכרטיס לגביע האלופות בשנתיים אלו, אולם בעונת 1957/1958 לא הספיקה הפדרציה לרשום את הקבוצה, שלא זכתה להשתתף בעונה זו אף על פי שזכתה בגביע הבכיר במדינה.
קבוצות

קבוצות הליגה לעונת 2024/2025
| קבוצה | עיר | אצטדיון | קבולת |
| --- | --- | --- | --- |
| אדנה דמירספור | אדנה | אצטדיון אדנה החדש | 33,543 |
| איסטנבול בשאקשהיר | איסטנבול | אצטדיון בשקשהיר פתיח תרים | 17,156 |
| איופספור | איסטנבול | אצטדיון רג'פ טאיפ ארדואן | 14,234 |
| אלניהספור | אלניה | אצטדיון בשאקשהיר אוקולורי | 10,130 |
| אנטליהספור | אנטליה | אצטדיון אנטליה | 32,537 |
| בודרום | בודרום | אצדטדיון מחוז בודרום | 4,500 |
| בשיקטש | איסטנבול | וודאפון פארק | 42,590 |
| גזטפה | איזמיר | אצטדיון גורסל אקסל | 19,713 |
| גזיאנטפ | גזיאנטפ | אצטדיון גזיאנטפ החדש | 33,502 |
| גלאטסראיי | איסטנבול | אצטדיון טורק טלקום | 52,650 |
| הטייספור | אנטקיה | אצטדיון אנטקיה אטאטורק | 6,015 |
| טרבזונספור | טרבזון | אצטדיון סנול גונש | 40,782 |
| סיוואספור | סיוואס | אצטדיון סיווה 4 איילול | 27,532 |
| סמסונספור | סמסון | אצטדיון סמסון | 33,919 |
| פנרבחצ'ה | איסטנבול | אצטדיון שיקרי סראג'ולו | 47,834 |
| קוניאספור | קוניה | אצטדיון עיריית מטרופוליטן קוניה | 42,000 |
| קייסריספור | קייסרי | אצטדיון קדיר הס | 32,864 |
| קסימפאשה | איסטנבול | אצטדיון רג'פ טאיפ ארדואן | 14,234 |
| ריזספור | ריזה | אצטדיון ריזה אתאתורכ | 15,583 |
קבוצות > הקמת ה"סופר ליג" הטורקית

לאחר מספר שנים של הכנות ותכנון, הוקמה ליגה לאומית בכירה לכדורגל בטורקיה בשנת 1959 שנקראה "Millî Lig" ("הליגה הלאומית"). לליגה הצטרפו תוך זמן קצר מהקמתה הקבוצות הבכירות ביותר ששיחקו בליגות האזוריות באנקרה, איסטנבול ואיזמיר. עונת הבכורה שוחקה בשנה קלנדרית אחת בלבד (1959), כיוון שמשחקי הדירוג לשיבוצים במערכת הליגות החדשה נערכו ב-1958, והליגה עצמה נערכה ב-1959.
הקבוצות ששיחקו בעונת הבכורה הן: אדלט, בשיקטש, גלאטסראיי, בייקוז, קרגומורוק, פנרבחצ'ה, איסטנבולוספור, וופה (מאיסטנבול); אנקרגוג'ו, אנקרה דמירספור, גנצ'לרבירלי, האסטפה (מאנקרה); אלטאי, גוזטפה, איזמיריספור, קרסיקה (מאיזמיר). האלופה הראשונה הייתה פנרבחצ'ה, ומלך השערים (ה"גול קראלי") הראשון היה מאטין אוקטאי.
ליגת המשנה ה"ליגה השנייה" נוצרה בעונת 1963/1964, והליגה הבכירה (שנודעה עד אז בתור "הליגה הלאומית") הפכה ל"ליגה הראשונה". לאחר יצירת הליגה השנייה החדשה בשנת 2001, הליגה השנייה הפכה ל"ליגה הטורקית הראשונה" והליגה הבכירה הפכה ל"סופר ליג הטורקית" - ליגת העל הטורקית.
אלופות הסופר-ליג לפי עונות

קבוצה המסומנת בכתב מודגש זכתה בגביע הטורקי באותה העונה והשלימה דאבל מקומי.
קבוצה המסומנת בכתב מודגש נטוי זכתה בנוסף לאליפות ולגביע, בסופר קאפ הטורקי באותה העונה והשלימה טרבל מקומי.
אליפויות הסופר-ליג לפי קבוצות

| קבוצה | זכיות | סגנויות | שנות זכייה |
| --- | --- | --- | --- |
| גלאטסראיי | 24 | 13 | 1961/1962, 1962/1963, 1968/1969, 1970/1971, 1971/1972, 1972/1973, 1986/1987, 1987/1988, 1992/1993, 1993/1994, 1996/1997, 1997/1998, 1998/1999, 1999/2000, 2001/2002, 2005/2006, 2007/2008, 2011/2012, 2012/2013, 2014/2015, 2017/2018, 2018/2019, 2022/2023, 2023/2024 |
| פנרבחצ'ה | 19 | 23 | 1959, 1960/1961, 1963/1964, 1964/1965, 1967/1968, 1969/1970, 1973/1974, 1974/1975, 1972/1973, 1982/1983, 1984/1985, 1988/1989, 1995/1996, 2000/2001, 2003/2004, 2004/2005, 2006/2007, 2010/2011, 2013/2014 |
| בשיקטש | 16 | 14 | 1956/1957, 1957/1958, 1959/1960, 1965/1966, 1966/1967, 1981/1982, 1985/1986, 1989/1990, 1990/1991, 1991/1992, 1994/1995, 2002/2003, 2008/2009, 2015/2016, 2016/2017, 2020/2021 |
| טרבזונספור | 7 | 9 | 1975/1976, 1976/1977, 1978/1979, 1979/1980, 1980/1981, 1983/1984, 2021/2022 |
| איסטנבול בשאקשהיר | 1 | 2 | 2019/2020 |
| בורסאספור | 1 | - | 2009/2010 |
| אסקישהירספור | - | 3 | - |
| אדנאספור | - | 1 | - |
| סיוואספור | - | 1 | - |
הערות שוליים

↑  התחרות הוכרה בשנת 2002 על ידי פדרציית הכדורגל הטורקית שאישרה את הזכיות בגביע כאליפויות של בשיקטש בשנים אלו
↑  בשנת 2002 אישרה התאחדות הכדורגל הטורקית את בקשתה של בשיקטש להכיר בשתי זכיותיה בגביע שאורגן על ידי ההתאחדות בשנים 1957 ו-1958 כאליפויות.
| כדורגל בטורקיה טורקיה |
| --- | --- | --- |
| ניהול | התאחדות הכדורגל הטורקית • קבוצות |  |
| תחרויות ליגה | סופר ליג • ליגת המשנה • הליגה השלישית • הליגה הרביעית • הליגה החמישית • הליגה הששית |  |
| תחרויות גביע | הגביע הטורקי • הסופר קאפ הטורקי |  |
| נבחרות | נבחרת טורקיה • הנבחרת הצעירה • נבחרת עד גיל 19 |  |
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
בוהדן מיכאיליצ'נקו

בוהדן וסיליוביץ' מיכאיליצ'נקו (באוקראינית:  Богдан Васильович Михайліченко; נולד ב-21 במרץ 1997) הוא כדורגלן אוקראיני המשחק בעמדת מגן בקבוצת פוליסיה ז'יטומיר ובנבחרת אוקראינה.
קריירה

גדל במחלקת הנוער של דינמו קייב. בגיל 18 הועלה לקבוצה הבוגרת של המועדון, אך כמעט ולא שותף במשחקים. בתחילת 2017 הושאל לקבוצת סטאל קמיאנסקה. כעבור שנה עבר בהשאלה לזוריה לוהנסק. ב־2019 זוריה קנתה את כרטיס השחקן שלו מדינמו קייב. באוגוסט 2020 חתם מיכאיליצ'נקו על חוזה של 4 שנים עם קבוצת אנדרלכט הבלגית. ב־2022 השאילה אותו אנדרלכט לשחטר דונצק עם אופציה של קניה. האופציה לא מומשה ומיכאיליצ'נקו עבר לקבוצת דינמו זאגרב במעמד של סוכן חופשי. בשנת 2024 שב לאוקראינה וחתם בפוליסיה ז'יטומיר
נבחרת

מיכאיליצ'נקו שיחק בכל שכבות הגיל של הנבחרות הלאומיות של אוקראינה. בשנת 2020 זומן לראשונה לסגל הנבחרת הבוגרת של אוקראינה. ת הופעת הבכורה שלו במדי הנבחרת ערך ב-3 בספטמבר 2020 במשחק מול  נבחרת שווייץ במסגרת ליגת האומות 2020/2021.
נכלל בסגל נבחרת אוקראינה לטורניר יורו 2024.
אך לא שותף באף אחד ממשחקי הנבחרת בטורניר.
הערות שוליים

↑  Сергій Ребров оголосив склад національної команди України на підготовчий збір і товариські матчі перед Євро-2024 באתר הרשמי של התאחדות הכדורגל האוקראינית, 16 במאי 2024 (באוקראינית)
| נבחרת אוקראינה – יורו 2024 |
| --- | --- | --- |
|  1 בושצ'אן •  2 קונופליה •  3 סבאטוק •  4 טלוברוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 מודריק •   11 דובביק •  12 טרובין • 13 זבארני •  14 בראז'קו • 15 ציהנקוב • 16 מיקולנקו • 17 זינצ'נקו • 18 שפרנקו • 19 בונדר • 20 זובקוב • 21 סודאקוב • 22 מטוויינקו • 23 לונין • 24 ואנאט • 25 טימצ'יק • 26 מיכאילצ'נקו • מאמן: רברוב |  1 בושצ'אן •  2 קונופליה •  3 סבאטוק •  4 טלוברוב •  5 סידורצ'וק •  6 סטפננקו •  7 ירמולנקו •  8 מלינובסקי •  9 יארמצ'וק •  10 מודריק •   11 דובביק •  12 טרובין • 13 זבארני •  14 בראז'קו • 15 ציהנקוב • 16 מיקולנקו • 17 זינצ'נקו • 18 שפרנקו • 19 בונדר • 20 זובקוב • 21 סודאקוב • 22 מטוויינקו • 23 לונין • 24 ואנאט • 25 טימצ'יק • 26 מיכאילצ'נקו • מאמן: רברוב | אוקראינה |
סוויפט הספרנג'

פ.צ. סוויפט הספרנג' (בלוקסמבורגית: Football Club Swift Hesper בגרמנית: Football Club Swift Hesperingen) הוא מועדון כדורגל לוקסמבורגי מהעיר הספרנג', המשחק בליגת העל הלוקסמבורגית. המועדון מארח את משחקיו באצטדיון אלפונס תאיס, המכיל 4,100 מקומות, וצבעיו הם אדום ולבן.
היסטוריה

המועדון נוסד בשנת 1916. עד מלחמת העולם השנייה, התנדנד בין הליגות השלישית והרביעית של לוקסמבורג למעט עונת 1928/1929 בה שיחק בליגה השנייה. בשנת 1940 במהלך מלחמת העולם השנייה, שונה שם המועדון ל-פ.ו. רוט-וויס הספרינגן (FV Rot-Weiss Hesperingen) וב-1944 חזר לשמו המקורי. בשנות ה-50 וה-60 המשיך המועדון לשחק בליגות השלישית והרביעית של לוקסמבורג ואף ירד לליגה החמישית לעונה אחת באמצע שנות ה-60. בשנת 1976 חזר המועדון לליגת המשנה הלוקסמבורגית, וב-1985 עלה לראשונה לליגה הבכירה כשב-1990 זכה בגביע הלוקסמבורגי לאחר ניצחון בגמר על דיפרדנג' 03. זכייה שזיכתה את המועדון להשתתף בעונת 1990/1991 בגביע אירופה למחזיקות גביע שם הודחה הקבוצה בסיבוב הראשון לאחר שני הפסדים בתוצאה 0–3 ללגיה ורשה הפולנית. בסיום עונת 1991/1992 שבה הקבוצה לליגת המשנה ומשך עשור נדדה בין הליגה הראשונה השנייה והשלישית עד שהצליחה להתייצב בליגה הבכירה בתחילת שנות האלפיים.
החל מעונת 2001/2002 הקבוצה שיחקה במשך 11 עונות רצופות בליגה הבכירה עד שבסיום עונת 2011/2012 שבה לליגה השנייה. בשנים הבאות הקבוצה התנדנדה בין הליגה הראשונה לשנייה, והחל מעונת 2014/2015 שיחקה הקבוצה במשך 6 עונות רצופות בליגה השנייה. עונת 2019/2020 הופסקה ב-12 במרץ 2020 עקף התפרצות מגפת הקורונה. ב-22 באפריל 2020 הודיעה התאחדות הכדורגל הלוקסמבורגית שהעונה לא תחזור לפעילות. וסוויפט הספרנג' שהובילה את הטבלה בעת הפסקת הליגה תעפיל לליגה הבכירה.  בעונת 2020/2021 עונת החזרה שלה לליגה הבכירה, סיימה סוויפט במקום השלישי בטבלה מה שזיכה אותה להשתתף בקונפרנס ליג בשלב המוקדמות הראשון של עונת 2021/2022. סוויפט פגשה את דומז'אלה הסלובנית היא הפסידה בחוץ 0–1 ובגומלין בבית השיגה רק תיקו והודחה. את הליגה באותה עונה סיימה סוויפט במקום הרביעי אך לא הצליחה להשיג את הכרטיס לאירופה. עונת 2022/2023 הייתה עונת השיא של סוויפט כשבסיום העונה זכתה הקבוצה באליפות היסטורית. מה שזיכה אותה בכרטיס לליגת האלופות, לשלב המוקדמות הראשון של עונת 2023/2024.
תארים

ליגת העל הלוקסמבורגית
גביע לוקסמבורג
תוצאות במסגרת אירופית

בכל התוצאות (בית וחוץ) מספר השערים של סוופיט הספרנג' מוצג ראשון.
| עונה | תחרות | שלב | יריבה | בית | חוץ | תוצאה |
| --- | --- | --- | --- | --- | --- | --- |
| 1990/1991 | גביע אירופה למחזיקות גביע | שלב ראשון | פולין לגיה ורשה | 0–3 | 0–3 | 0–6 |
| 2021/2022 | הקונפרנס ליג | שלב המוקדמות הראשון | סלובניה דומז'אלה | 1–1 | 0–1 | 1–2 |
| 2023/2024 | ליגת האלופות | שלב המוקדמות הראשון | סלובקיה סלובן ברטיסלאבה | 1–1 | 0–2 | 1–3 |
| 2023/2024 | הקונפרנס ליג | שלב המוקדמות השני | ויילס דה ניו סיינטס |  |  |  |
הערות שוליים

↑  Leben nach dem Überschuss: Wie sieht die Zukunft des F91 Düdelingen aus?, www.tageblatt.lu (בגרמנית)
| --- | --- |
בקרת זהויות :  VIAF: 30145003667161340028   WorldCat (עם VIAF): 30145003667161340028
טיסה 243 של אלוהא איירליינס

| --- | --- |

המטוס על מסלול הנחיתה בקהולוהי
 תאריך:  28 באפריל 1988
 מיקום:  מעל שמי הוואי
 גורם:  עייפות החומר, התנתקות חתיכה מגג המטוס והפחתת לחץ
 קואורדינטות:  20°32′N 156°17′W﻿ / ﻿20.54°N 156.28°W﻿ / 20.54; -156.28
 הרוגים:  1
 פצועים:  65
 נעדרים:  1
 ניצולים:  94
 המעורבים באסון

כלי טיס
 כלי טיס:  בואינג 737-200
 מספר זנב:  N73711
 מוצא:  הילו, הוואי (אי), הוואי
 יעד:  הונולולו, אואהו, הוואי
 מפעיל:  אלוהא איירליינס
 נוסעים:  90
 אנשי צוות:  5
  (למפת הוואי מוגדלת) הונולולו הילו ליהואה קאהולואי קאפאה קאונקאקאי לאנאי האוקיינוס השקטמיקום הפיצוץ(למפת הוואי רגילה) הונולולו הילו ליהואה קאהולואי קאפאה קאונקאקאי לאנאי האוקיינוס השקטמיקום הפיצוץ he
 
טיסה 243 של אלוהא איירליינס הייתה טיסה פנימית בין איי הוואי, שב-28 באפריל 1988 נאלצה לנחות נחיתת אונס לאחר שנקרעה חתיכה בגודל של כ-35 מטר מתקרת המטוס, בגלל עייפות החומר וסדקי שיתוך.
התאונה

ב-28 באפריל 1988, בשעה 13:25, המריא מטוס מסוג בואינג 737-200 של חברת התעופה של הוואי, אלוהא איירליינס, לטיסה 243, טיסה שגרתית משדה התעופה של הילו באי הדרומי ביותר של הוואי להונולולו. טיסה זאת הייתה אמורה להיות טיסה שגרתית וקצרה, בת כחצי שעה בלבד בין האיים. צוות הטיסה טס בטיסה זו מזה שנים, ואפילו מספר פעמים ביום. מטוס ה-737 ששימש לטיסה זו היה בן כ-19 שנים, אשר טס מעל 35,000 טיסות במהלך שירותו בחברה, רובן טיסות קצרות. על המטוס היו 95 אנשים, מתוכם 90 נוסעים ו-5 אנשי צוות.
המטוס המריא משדה התעופה בשעת צהריים, וטיפס לגובה 24,000 רגל. במהלך השיוט נשמע קול פיצוץ חזק במרכז המטוס. חתיכה מן הגג של המטוס בגודל של כ-35 מטר מרובע נקרעה מן המטוס. הנוסעים ואנשי הצוות המבוהלים נאלצו לשרוד ברוחות עזות במהירות גדולה פי שלושה ממהירות הוריקן, ובקור מקפיא. הדיילות לא יכלו להגיע לתא הטייס וגם לא יכלו לתקשר עם הטייסים, כך שלא הייתה ידיעה בתא הנוסעים אם הטייסים עדיין חיים ושולטים במטוס.
הטייסים, שנשארו בחיים ועדיין הטיסו את המטוס, נאלצו לנחות במהירות האפשרית ופנו לעבר שדה התעופה קהולוהי באי מאווי. הקרע הגדול בגוף המטוס הקשה על השליטה בו, אך הטייסים הצליחו להנחיתו בבטחה בשדה התעופה בשעה 13:58.
אומדן האבדות לאחר הנחיתה העלה כי הדיילת המבוגרת ביותר מבין צוות הדיילים, סי בי לנסינג, נפלטה דרך הפתח שנפער בגוף המטוס וכנראה נהרגה. גופתה עדיין לא נמצאה. חלק מהנוסעים היו פצועים, רובם קל עד בינוני וחלקם קשה. הפציעה הקשה ביותר הייתה סדק בגולגולת.
חקירת התאונה

חקירה מקיפה שנערכה על ידי הלשכה הלאומית לבטיחות בדרכים של ממשלת ארצות הברית קבעה כי המעטה נקרע בשל כשל עייפות החומר שהואץ על ידי סדקי שיתוך קשים (המטוס שירת באקלים לח ורווי מי מלח, שהם גורמים מרכזיים לשיתוך מתכות).
הכשל נבע מהפרדות בדבק האפוקסי שחיבר בין מעטי האלומיניום שבגוף המטוס, שככל הנראה היו קיימות עוד בזמן ייצור המטוס. לתוך ההפרדות חדרו מי מלח, שהחלו בשיתוך המתכת. השיתוך ריווח את ההפרדה שבין המעטים, והוסיף בכך עוד לחץ על המסמרות שחיברו גם הן בין המעטים. בשלב מסוים נסדק החומר, ובמהלך הטיסה נקרע, וגרם למעטה להתנתק כליל מן המטוס. מדו"ח החקירה עולה כי נוסעת הבחינה בבוקר הטיסה בסדק באזור דלת הכניסה הקדמית, אך לא הודיעה על כך לאיש.
החקירה מצאה כי המטוס חרג משמעותית ממספר הטיסות ושעות הטיסה שהגדירה חברת בואינג בספרות היצרן - במהלך 19 שנות פעילותו המטוס השלים 89,090 מחזורי נחיתה והמראה (כ-12 מחזורים ביממה), בעוד מגבלת היצרן היא 75,000. כמו כן, התגלה שחברת אלוהא פרסה את ביקורת האחזקה המחזורית הארוכה (ביקורת "דרג ב'") על פני מספר שעות מדי בוקר, במקום לערכה בצורה רציפה וללא הפרעה. בנוסף התברר שלא נערכו בדיקות לא הורסות בשיטת זרמי ערבולת שהוגדרו בספרי היצרן.
בעקבות המקרה, הוכרה בעיית "המטוסים המזדקנים". חברות התעופה הגדולות בעולם הוציאו משירות מטוסים ותיקים, והחלו לערוך ביקורות תחזוקה גם בהתאם למספר ההמראות והנחיתות של המטוס, ולא רק בהתאם לגילו.
הערות שוליים

1 2  Accident Boeing 737-297 N73711,, aviation-safety.net
| --- | --- |
בקרת זהויות :  NLI: 987007574714305171  LCCN: sh2010008196 
בכחול: המסלול המתוכנן של הטיסה. באדום: המסלול של המטוס בפועל. הנקודה האדומה: החלק בו התנתק גג המטוס
יורי מורוז

יורי לאונטיוביץ' מורוז (באוקראינית: Юрій Леонтійович Мороз;‏ נולד ב-8 בספטמבר 1970) הוא כדורגלן עבר אוקראיני ששיחק בעמדת המגן בקבוצות שונות באוקראינה ובישראל.
קריירה

מורוז, יליד סמילה, גדל במחלקת הנוער של מועדון הכדורגל צסק"א קייב. בשנת 1987, בגיל 17, עבר לקבוצת הצמרת הסובייטית דאז דינמו קייב. לאחר 5 שנים בדינמו קייב עזב מורוז את אוקראינה והגיע לישראל, בה שיחק במשך 3 עונות בקבוצות: הפועל כפר סבא, בני יהודה ומכבי יפו.
בשנת 1996 עזב מורוז את ישראל ועבר לשחק ברוסיה. הוא שיחק במשך 4 שנים בקבוצות מליגת המשנה הרוסית. בשנת 2001 שב לאוקראינה. בשנת 2003 פרש ממשחק פעיל.
קריירה > נבחרות

מורוז שיחק בשורות נבחרת הנערים של ברית המועצות ואף זכה איתה באליפות העולם בשנת 1987. בהמשך שיחק בנבחרת הנוער ובנבחרת הצעירה של ברית המועצות. עם התפרקות ברית המועצות וכינון אוקראינה העצמאית הצטרף יורי מורוז אל הנבחרת הבוגרת של אוקראינה. הוא שותף במשחק אחד בלבד במדי הנבחרת - משחק ידידות מול נבחרת ארצות הברית בשנת 1992.
קריירה > קריירת אימון

בסיום המשחק הפעיל פנה מורוז לקריירת אימון. מאז שנת 2004 הוא מאמן קבוצות נערים ונוער שונות. כיום (2018) מאמן יורי מורוז את קבוצת הנוער של דינמו קייב.
תארים

מקום ראשון באליפות העולם לנערים: 1987
אליפות אוקראינה : 1993
הגביע האוקראיני: 1993
אליפות ברית המועצות: 1990
הגביע הסובייטי: 1990
ליגת העל הלוקסמבורגית

| --- | --- |

 שם מלא:  הליגה הלאומית הלוקסמבורגית בכדורגל
 כינוי:  BGL Ligue
 תחום:  כדורגל
 ארגון:  התאחדות הכדורגל של לוקסמבורג
 מדינות:  לוקסמבורג לוקסמבורג
 קונפדרציה:  אופ"א
 קבוצות:  16
 תקופת הפעילות:  1910–הווה (כ־114 שנים)
 אלופה נוכחית:  דיפרדנג' 03 (2023/2024)
 מירב הזכיות:  ג'אוניס אש (28)
 מפעל נמוך:  ליגת הכבוד הלוקסמבורגית 
 אתר רשמי
 
ליגת העל הלוקסמבורגית (בלוקסמבורגית: Fussball Nationaldivisioun) היא ליגת הכדורגל הבכירה בלוקסמבורג.
הליגה החלה לפעול בעונת 1909/1910, למעט הפסקות בעונת 1912/1913, וארבע שנות מלחמת העולם השנייה (1940-1944). בזמן הכיבוש הגרמני בלוקסמבורג הקבוצות המקומיות שיחקו במערכת ליגות הכדורגל של גרמניה הנאצית.
התחרות נקראה "האליפות הלוקסמבורגית" עד 1913/1914. החל מעונת 1914/1915 ועד 1931/1932 נקראה "הפרימייר דיוויזיון". לאחר מכן מ-1932/1933 ועד 1956/1957 נקראה "ליגת הכבוד" (Éirendivisioun), ומעונת 1957/1958 התחרות נקראת "הליגה הלאומית".
הליגה כללה 12 קבוצות עד עונת 2005/2006, ובסיום אותה עונה הורחבה ל-14 קבוצות, והפכה את שמה ל"ליגת הBGL", באמצעות הורדת שתי קבוצות לליגת המשנה והעלאת ארבע קבוצות מאותה הליגה, כך היא משחקת עד היום.
הקבוצות בליגה

להלן הקבוצות בליגה לעונת 2024/2025
| קבוצה | עיר | אצטדיון | תכולה |
| --- | --- | --- | --- |
| אוניון אתלטיק סטראסן | סטראסן | קומפלקס הספורט ז'אן וירץ | 2,000 |
| אוניון טיטוס פטאנג' | פטאנג' | האצטדיון העירוני ז'רמי שולץ | 2,400 |
| בטמבורז' | בטמבורז' | האצטדיון העירוני בטמבורז' | 700 |
| ג'אוניס אש | אש-סור-אלזט | אצטדיון גיאומה שינקר | 4,000 |
| F91 דודלאנג' | דודלאנג' | אצטדיון יוס נוסבאום | 2,558 |
| דיפרדנג' 03 | דיפרדנג' | האצטדיון העירוני ראלף יאניש | 3,000 |
| הוסטרט | הוסטרט | אצטדיון יוס בקר | 1,500 |
| וילץ 71 | וילץ | אצטדיון כריסטוף טורפל | 3,000 |
| ויקטוריה רוספורט | רוספורט | אצטדיון ולם הס | 1,000 |
| מונדורף-לה-בה | מונדורף-לה-בה | אצטדיון ג'ון גרון | 3,600 |
| מונדרקאנג' | מונדרקאנג' | האצטדיון העירוני מונדרקאנג' | 3,300 |
| סוויפט הספרנג' | הספרנג' | אצטדיון אלפונסה תאיס | 3,058 |
| פולה אש | אש-סור-אלזט | אצטדיון אמיל מאייריש | 3,826 |
| פרוגרס נידרקורן | נידרקורן | אצטדיון יוס האופרט | 2,800 |
| רודאנג' 91 | רודאנג' | אצטדיון ז'וזף פיליפארט | 3,400 |
| ראסינג אף. סי. יוניון לוקסמבורג | לוקסמבורג | אצטדיון אשיל האמרל | 5,814 |
אלופות הליגה לפי עונות

קבוצה המסומנת בכתב מודגש זכתה בגביע הלוקסמבורגי באותה העונה והשלימה דאבל מקומי
אליפויות לפי קבוצות

| קבוצה | זכיות | סגנויות | שנות זכייה |
| --- | --- | --- | --- |
| ג'אוניס אש | 28 | 13 | 1920/1921, 1936/1937, 1950/1951, 1953/1954, 1957/1958, 1958/1959, 1959/1960, 1962/1963, 1966/1967, 1967/1968, 1969/1970, 1972/1973, 1973/1974, 1974/1975, 1975/1976, 1976/1977, 1979/1980, 1982/1983, 1984/1985, 1986/1987, 1987/1988, 1994/1995, 1995/1996, 1996/1997, 1997/1998, 1998/1999, 2003/2004, 2009/2010 |
| F91 דודלאנג' | 16 | 6 | 1999/2000, 2000/2001, 2001/2002, 2004/2005, 2005/2006, 2006/2007, 2007/2008, 2008/2009, 2010/2011, 2011/2012, 2013/2014, 2015/2016, 2016/2017, 2017/2018, 2018/2019, 2021/2022 |
| ספורה לוקסמבורג | 11 | 10 | 1924/1925, 1927/1928, 1928/1929, 1933/1934, 1934/1935, 1935/1936, 1937/1938, 1948/1949, 1955/1956, 1960/1961, 1988/1989 |
| סטאד דודלאנג' (התמזגה לתוך F91) | 10 | 6 | 1938/1939, 1939/1940, 1944/1945, 1945/1946, 1946/1947, 1947/1948, 1949/1950, 1954/1955, 1956/1957, 1964/1965 |
| פולה אש | 8 | 11 | 1917/1918, 1919/1920, 1921/1922, 1923/1924, 1929/1930, 2012/2013, 2014/2015, 2020/2021 |
| רד בויז דיפרדנג' | 6 | 10 | 1922/1923, 1925/1926, 1930/1931, 1931/1932, 1932/1933, 1978/1979 |
| יוניון לוקסמבורג | 6 | 9 | 1926/1927, 1961/1962, 1970/1971, 1989/1990, 1990/1991, 1991/1992 |
| אבניר בגן | 6 | 5 | 1968/1969, 1981/1982, 1983/1984, 1985/1986, 1992/1993, 1993/1994 |
| US אולריך בונבואירה | 5 | 2 | 1911/1912, 1913/1914, 1914/1915, 1915/1916, 1916/1917 |
| פרוגרס נידרקורן | 3 | 6 | 1952/1953, 1977/1978, 1980/1981 |
| אריס בונבואירה | 3 | 1 | 1963/1964, 1965/1966, 1971/1972 |
| ספורטינג קלוב לוקסמבורג | 2 | 3 | 1910/1911, 1918/1919 |
| CS גרבנמאכר | 1 | 7 | 2002/2003 |
| דיפרדנג' 03 | 1 | 4 | 2023/2024 |
| נאציונאל שיפלאנג' | 1 | 2 | 1951/1952 |
| ראסינג קלוב לוקסמבורג | 1 | - | 1909/1910 |
| סוויפט הספרנג' | 1 | - | 2022/2023 |
הערות שוליים

↑  בעקבות מלחמת העולם השנייה וכיבוש לוקסמבורג על ידי גרמניה הנאצית, הקבוצות הלוקסמבורגיות הצטרפו למערכת הליגות הגרמנית ושיחקו תחתיה בתקופה זו
↑  בעקבות השפעת התפרצות נגיף הקורונה הוחלט לבטל את העונה כך שאין אלופה ואין יורדות.
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
קרב קאופנס

קרב קאופנס (באנגלית: Battle of Cowpens) היה קרב במסגרת הזירה הדרומית של מלחמת העצמאות של ארצות הברית שנערך ב-17 בינואר 1781 בין כוחות הצבא הקונטיננטלי בפיקודו של דניאל מורגן לבין כוחות הצבא הבריטי בפיקודו של בנסטר טרלטון. הניצחון האמריקאי שהושג בקרב זה היווה את נקודת התפנית לכיבושה של קרוליינה הדרומית מידי האימפריה הבריטית.